CELEX: C2007/235/46
Language: sl
Date: 2007-10-06 00:00:00
Title: Zadeva T-313/07: Tožba, vložena 16. avgusta 2007 – Cemex UK Cement proti Komisiji

6.10.2007   
            
            
               SL
            
            
               Uradni list Evropske unije
            
            
               C 235/25
            
         Tožba, vložena 16. avgusta 2007 – Cemex UK Cement proti Komisiji
   (Zadeva T-313/07)
   (2007/C 235/46)
   Jezik postopka: angleščina
   Stranki
   
      Tožeča stranka: Cemex UK Cement Ltd (Thorpe, Združeno kraljestvo) (zastopniki: S. Tromans, C. Thomann, odvetnika, D. Wyatt, QC, in S. Taylor, Solicitor)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Za nično naj se razglasi odločba Komisije z dne 12. junija 2007, posredovana in 21. junija 2007 vročena tožeči stranki, s katero je bila zavrnjena pritožba družbe Cemex UK Cement Limited glede nacionalnega načrta razdelitve pravic za emisije toplogrednih plinov, o katerem je Združeno kraljestvo Komisijo obvestilo v skladu z Direktivo 2003/87/ES Evropskega parlamenta in Sveta;
            
         
               —
            
            
               Komisiji naj se naloži plačilo stroškov tožeče stranke.
            
         Tožbeni razlogi in bistvene trditve
   S to tožbo se predlaga razglasitev ničnosti odločbe Komisije, vsebovane v dopisu z dne 12. junija 2007, ki je bil tožeči stranki vročen 21. junija 2007, s katero je bila zavrnjena pritožba tožeče stranke glede nacionalnega načrta za razdelitev za drugo fazo v okviru sistema EU za trgovanje s pravicami do emisije, o katerem je Združeno kraljestvo Komisijo obvestilo skladno z Direktivo 2003/87/ES (1) Evropskega parlamenta in Sveta.
   Tožeča stranka je pri Evropski komisiji vložila pritožbo, s katero je trdila, da v omenjenem načrtu zmanjšanje pravic za njen obrat v Rugbyu in posledično povečanje za obrate njenih konkurentov, predstavlja nezakonito državno pomoč, ki domnevno:
   
               (a)
            
            
               nezakonito diskriminira Rugbyski obrat, ker ne upošteva obdobja njegovega zagona v zadostni meri in ker je, kar so organi Združenega kraljestva vedeli, podlaga njegovi dodelitvi nereprezentativno obdobje izpustov;
            
         
               (b)
            
            
               ovira izvajanje pravice do ustanavljanja družbe matere tožeče stranke, Cemex Espana SA.
            
         Nadalje tožeča stranka trdi, da je Komisija napačno ocenila, da iz „pravila prvega leta“ ne izhaja nikakršna nezdružljiva pomoč in je zato tudi zmotno zavrnila uvedbo postopka na podlagi člena 88(2) ES. Tožeča stranka tako trdi, da je Komisija zmotno sklepala, da metodologija razdelitve pravic, ki ji je Združeno kraljestvo sledilo glede obrata v Rugbyu, ni diskriminatorna, temveč v skladu z njenim navodilom.
   
      (1)  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32).